Kos Isl. — Kos — 278 BC — CRAI (1904) 164
Region: Aegean Islands, incl. Crete (IG XI-[XIII]) — Cos and Calymna (IG XII,4)

διοκλης φιλινου ειπε επειδη των βαρβαρων στρατειαν ποιησαμενων επι τους ελλανας και επι το ιερον το εν δελφοις αναγγελλεται τος μεν ελθοντας επι το ιερον τιμωριας τετευχεν υπο του θεου και υπο των ανδρων των επιβοαθησαντων τωι ιερωι εν ται των βαρβαρων εφοδωι το δε ιερον διαπεφυλαχθαι τε και επικεκοσμησθαι τοις υπο των επιστρατευσαντων οπλοις των δε λοιπων των στρατευσαντων τους πλειστους απολωλεν εν τοις γενομενοις αγωσι ποτι τους ελλανας αυτοις οπως ουν ο δαμος φανερος ηι συναδομενος επι ται γεγενημεναι νικαι τοις ελλασι και τωι θεωι χαριστηρια αποδιδους τας τε επιφανειας τας γεγενημενας ενεκεν εν τοις περι το ιερον κινδυνοις και τας των ελλανων σωτηριας αγαθαι τυχαι δεδοχθαι τωι δαμωι τον αρχιθεωρον και τους θεωρους τους αιρημενους επει κα αφικωνται εις δελφους θυσαι τωι απολλωνι τωι πυθιωι βουν χρυσοκερω υπερ τας των ελλανων σωτηριας και επευχεσθαι τωι τε δαμωι τωι κωιων γινεσθαι τα αγαθα και μεθ ομονοιας πολιτευεν εν δαμοκρατιαι και τοις επιβοαθησασι των ελλανων τωι ιερωι ευ ημεν ες τον αει χρονον. ποιησασθαι δε θυσιαν και τους προστατας τωι τε απολλωνι τωι πυθιωι και τωι διι τωι σωτηρι και ται νικαι θυσαντω δε των θεων εκαστωι ιερειον τελευν εν αι δε κα αμεραι ταν θυσιαν ποιωνται ιεραν ταν αμεραν ημεν και στεφαναφορειν τους πολιτας και τους παροικους και τος αλλος τος ενδαμευντας εγ κωι παντας ο δε ιεροκαρυξ ανειπατω οτι ο δαμος ιεραν αγει ταν αμεραν επι ται των ελλανων σωτηριαι και νικαι τοις δε στεφαναφορησασι λωιον και αμεινον ημεν. ταν δε θυσιαν ποεισθων εν τωι μηνι τωι παναμωι τοι δε ταμιαι δοντω ες μεν ταν εν δελφοις θυσιαν δραχμας τετρακοσιας ες δε ταν εγ κωι δραχμας εκατον εξηκοντα τοι δε προσταται επιμεληθεντω οπως τοις τε θεωροις αποσταληι το αργυριον και ται εγ κωι θυσιαι γενωνται τοι δε πωληται μισθωσαντω αναγραψαι το ψαφισμα εσταλαν λιθιναν και αναθεμεν ες το ιερον του ασκλαπιου.